
ΤΕΥΧΟΣ ΔΕΥΤΕΡΟ 


Αρ 


. Φύλλου 3389 


ΑΠΟΦΑΣΕΙΣ 

Αριθμ. 301783/ΥΔ344 1 

Καθορισμός κόστους επαληθεύσεων δαπανών, 
που θα διενεργηθούν από τους επαληθευτές - 
ελεγκτές του Μητρώου επαληθευτών - ελεγκτών 
ΙπΙθγγθ 9 της Ειδικής Υπηρεσίας Διαχείρισης των 
Προγραμμάτων του Στόχου Ευρωπαϊκή Εδαφι¬ 
κή Συνεργασία. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Οργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

2. Τον κανονισμό 481/2014της Επιτροπής «για τη συ¬ 
μπλήρωση του κανονισμού (ΕΕ) αριθμ. 1299/2013 του 
Ευρωπαϊκού Κοινοβουλίου και του Συμβουλίου όσον 
αφορά τους ειδικούς κανόνες σχετικά με την επιλεξι- 
μότητα των δαπανών για προγράμματα συνεργασίας». 

3. Το ν. 4314/2014 «Α) Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
Προγραμματική Περίοδο 2014-2020, Β) Ενσωμάτωση 
της Οδηγίας 2012/2017 του Ευρωπαϊκού Κοινοβουλίου 
και του Συμβουλίου της 13ης Ιουνίου 2012 (ΕΕ I 156/ 
16.6.2012) στο ελληνικό δίκαιο, τροποποίηση του ν. 3419/ 
2005 (Α'297) και άλλες διατάξεις» (ΦΕΚ 265/Α/23-12-2014), 
και ειδικότερα το άρθρο 43, παρ. 4 και 5 αυτού. 

4. Το ν. 4354/2015 «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων» (ΦΕΚ 176/ 
Α/16-12-2015) και ειδικότερα το άρθρο 21, παρ. 2 αυτού. 

5. Τα Προγράμματα του Στόχου Ευρωπαϊκής Εδαφικής 
Συνεργασίας της Προγραμματικής Περιόδου 2014-2020 
και ειδικότερα τα Προγράμματα διασυνοριακής και δι¬ 
ακρατικής συνεργασίας, για τα οποία την αρμοδιότητα 
διαχείρισης έχει το Υπουργείο Οικονομίας, Ανάπτυξης 
και Τουρισμού: ί) Ελλάδα-Ιταλία 2014-2020, Μ) Ελλάδα- 
Κύπρος 2014-2020, ίίί) Ελλάδα-Βουλγαρία 2014-2020, 
ίν) Ελλάδα-Αλβανία 2014-2020, ν) Ελλάδα-πρώην Γιου¬ 
γκοσλαβική Δημοκρατία της Μακεδονίας 2014-2020, και 
νί) Βαλκανική-Μεσόγειος 2014-2020. 


6. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ 208/Α/4-11 -2016). 

7. Το π.δ. 125/2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 210/Α/ 
5-11-2016). 

8. Το π.δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (ΦΕΚ 185/Α). 

9. Την υπ'αριθμ. Υ197/17.11.2016 απόφαση ανάθεσης 
αρμοδιοτήτων στον Αναπληρωτή Υπουργό Οικονομίας, 
και Ανάπτυξης Αλέξανδρο Χαρίτση (Β'3722). 

ΙΟ.Την υπ'αριθμ. Υ29/08-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (ΦΕΚ Β' 
2168/ 09-10-2015), ιδίως άρθρο 1, περ. Ι.α) και 2.α). 

11. Το ν. 4336/2015 (ΦΕΚ 94/Α714-08-2015) «Συντα- 
ξιοδοτικές διατάξεις, Κύρωση του Σχεδίου Σύμβασης 
Οικονομικής Ενίσχυσης από τον Ευρωπαϊκό Μηχανισμό 
Σταθερότητας και ρυθμίσεις για την υλοποίηση της Συμ¬ 
φωνίας Χρηματοδότησης» και ειδικότερα την Υποπαρά- 
γραφο Δ.9. «Δαπάνες μετακινούμενων εντός και εκτός 
επικράτειας». 

12. Την υπ'αριθμ. 300488/ΥΔ1244/19-04-2016 (ΦΕΚ 
1099/Β' ) απόφαση των Υπουργών Οικονομίας, Ανά¬ 
πτυξης και Τουρισμού και Οικονομικών «Σύστημα Δι¬ 
αχείρισης και Ελέγχου των Προγραμμάτων του Στόχου 
«Ευρωπαϊκή Εδαφική Συνεργασία». 

13. Την υπ'αριθμ. 301005/ΥΔ3953/29-08-2016 (Β'3043) 
απόφαση του Υφυπουργού Οικονομίας, Ανάπτυξης και 
Τουρισμού Αλέξανδρου Χαρίτση «Σύσταση ειδικού μη¬ 
τρώου επαληθευτών - ελεγκτών, για την υποστήριξη της 
Ειδικής Υπηρεσίας Διαχείρισης των Προγραμμάτων του 
Στόχου Ευρωπαϊκή Εδαφική Συνεργασία στη διενέργεια 
των επαληθεύσεων των δαπανών που πραγματοποιούν 
Δικαιούχοι που είναι εγκατεστημένοι στην Ελλάδα, στο 
πλαίσιο των Προγραμμάτων της περιόδου 2014-2020, 
των οποίων η ΕΥΔ των ΕΠ του Στόχου Ευρωπαϊκή Εδα¬ 
φική Συνεργασία έχει την ευθύνη διαχείρισης». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3389/27.09.2017 


14. Το γεγονός ότι από την απόφαση αυτή προκαλείται 
δαπάνη ύψους έως 6.000.000 ευρώ, η οποία θα καλυφθεί 
από τις πιστώσεις στο Πρόγραμμα Δημοσίων Επενδύ¬ 
σεων των ενταγμένων έργων των Προγραμμάτων του 
ανωτέρω σημείου 5, αποφασίζουμε: 

Άρθρο 1 

Γενικό πλαίσιο 

Α. Με την παρούσα καθορίζεται το κόστος των επα¬ 
ληθεύσεων των δαπανών, που διενεργούν οι επαληθευ- 
τές - ελεγκτές του «Μητρώου Επαληθευτών -Ελεγκτών 
ΙΝΤΕΚΒΕΟ (ΜΕΕ ΙΝΤΕΚΒΕ6)» σε δαπάνες που πραγμα¬ 
τοποιούν Δικαιούχοι που είναι εγκατεστημένοι στην 
Ελλάδα, στο πλαίσιο των Προγραμμάτων του Στόχου 
«Ευρωπαϊκή Εδαφική Συνεργασία». 

Β. Το κόστος της επαλήθευσης των δαπανών σε επί¬ 
πεδο κάθε δικαιούχου έργου δύναται να ανέλθει έως 
το 3% του συνολικού προϋπολογισμού του δικαιούχου 
του έργου. 

Γ. Το συνολικό κόστος των επαληθεύσεων των δαπα¬ 
νών των έργων, στο πλαίσιο των Προγραμμάτων του 
Στόχου Ευρωπαϊκής Εδαφικής Συνεργασίας, θα πληρω¬ 
θεί από τις πιστώσεις των έργων. Οι τελικοί δικαιούχοι 
αναλαμβάνουν την υποχρέωση να καταβάλουν στον 
επαληθευτή του ΜΕΕ ΙΝΤΕΚΚΕΟ, που θα ορίσει για την 
επαλήθευση των δαπανών κάθε έργου και θα υποδεί¬ 
ξει σε αυτούς η ΕΥΔ των Προγραμμάτων Ευρωπαϊκής 
Εδαφικής Συνεργασίας, την αμοιβή και τα έξοδα μετα¬ 
κίνησής του. 

Άρθρο 2 

Διοικητικές επαληθεύσεις 

1. Η αμοιβή του επαληθευτή για τη διοικητική επα¬ 
λήθευση των δαπανών κάθε υποβληθέντος φακέλου 
ορίζεται ως εξής: 

Α. Για υποβληθέν αίτημα δαπάνης προς επαλήθευση 
ποσού έως 10.000 ευρώ, η αμοιβή του επαληθευτή κα¬ 
θορίζεται στο 3% του αιτούμενου ποσού προς επαλή¬ 
θευση και κατ'ελάχιστον στα 100 ευρώ πλέον ΦΠΑ, στην 
περίπτωση, που απαιτείται. 

Β. Για υποβληθέν αίτημα δαπάνης προς επαλήθευση 
ποσού από 10.001 ευρώ έως 300.000 ευρώ, η αμοιβή 
του επαληθευτή καθορίζεται στα 300 ευρώ πλέον ΦΠΑ, 
στην περίπτωση, που απαιτείται. 

Γ. Για υποβληθέν αίτημα δαπάνης προς επαλήθευση 
ποσού άνω των 300.001 ευρώ, η αμοιβή του επαληθευτή 
καθορίζεται στα 500 ευρώ πλέον ΦΠΑ, στην περίπτωση, 
που απαιτείται. 

2. Η ΕΥΔ των Προγραμμάτων του Στόχου «Ευρωπαϊκή 
Εδαφική Συνεργασία», ως η αρμόδια για τη διαχείριση 
των διαδικασιών επαληθεύσεων δαπανών Υπηρεσία, 
διατηρεί σε κάθε περίπτωση το δικαίωμα να προβαίνει 
σε ομαδοποιήσεις αιτημάτων δαπανών προς επαλή¬ 
θευση ή/και να καθορίζει η ίδια τι συνιστά κάθε φορά 
αυτοτελές αίτημα δαπάνης προς επαλήθευση, ιδιαίτερα 
όταν πρόκειται για αιτήματα δαπανών ποσών κάτω των 
15.000 ευρώ. 


Άρθρο 3 

Επιτόπιες επαληθεύσεις 

Η επιτόπια επαλήθευση αφορά στην μετάβαση του 
επαληθευτή επί τόπου στο έργο και στην σύνταξη της 
έκθεσης Επιτόπιας Επαλήθευσης, όπου θα περιγράφεται 
αναλυτικά ο έλεγχος του φυσικού και οικονομικού αντι¬ 
κειμένου. Η ημερήσια αμοιβή του επαληθευτή ορίζεται 
στα 120 ευρώ πλέον ΦΠΑ, στην περίπτωση που απαιτεί¬ 
ται. Στην περίπτωση που, μετά το πέρας της διοικητικής 
επαλήθευσης, προκύψει ανάγκη διενέργειας επιτόπιας 
επαλήθευσης, η ημερήσια αμοιβή που καθορίζεται στο 
παρόν άρθρο προστίθεται στην αμοιβή που καθορίζεται 
στο άρθρο 2. Η διάρκεια της επιτόπιας επαλήθευσης δεν 
δύναται να υπερβαίνει τις δύο (2) ημέρες, εξαιρουμένων 
των ημερών μετάβασης και επιστροφής. Για τις ημέρες 
μετάβασης και επιστροφής, το ποσό της ημερήσιας αμοι¬ 
βής ισχύει μειωμένο κατά το ήμισυ. 

Άρθρο 4 

Έξοδα μετακίνησης 

Τα έξοδα κίνησης και τα έξοδα διανυκτέρευσης (τα¬ 
ξιδιού και διαμονής) στο πλαίσιο των επιτόπιων επαλη¬ 
θεύσεων είναι επιλέξιμα, σύμφωνα με το άρθρο 5 του 
κανονισμού 481/2014, και καταβάλλονται στον επαλη¬ 
θευτή επιπλέον της καθοριζόμενης στο άρθρο 3 αμοιβής 
του και σύμφωνα με τα οριζόμενα για την κατηγορία II 
του άρθρου 5 στην παράγραφο Δ.9 του ν. 4336/2015 
(ΦΕΚΑ794/14-8-2015). 

Άρθρο 5 

Περιορισμοί 

Για τον καθορισμό της αποζημίωσης των επαληθευ¬ 
τών - ελεγκτών του «Μητρώου Επαληθευτών - Ελεγκτών 
ΙΝΤΕΚΒΕΟ», εφαρμόζονται οι διατάξεις του άρθρου 21 
του ν. 4354/2015 (Α' 176), όπως έχουν τροποποιηθεί και 
ισχύουν. 

Άρθρο 6 

Τελικές διατάξεις 

Μετά το πέρας της διαδικασίας επιλογής των επαλη¬ 
θευτών και προκειμένου να αναλάβει τις υποχρεώσεις 
του για τη διενέργεια διοικητικής ή επιτόπιας επαλήθευ¬ 
σης, κάθε επαληθευτής λαμβάνει προς τούτο έγγραφη 
εντολή από την ΕΥΔ των ΕΠ του Στόχου «Ευρωπαϊκή Εδα¬ 
φική Συνεργασία», βάσει της οποίας συνάπτει σύμβαση 
ανάθεσης έργου με τον τελικό δικαιούχο. Στη σύμβαση 
καθορίζονται όλοι οι γενικοί και ειδικοί όροι και όλες οι 
λεπτομέρειες που αφορούν στην καταβολή της αμοιβής 
και των εξόδων μετακίνησής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Σεπτεμβρίου 2017 
Οι Αναπληρωτές Υπουργοί 
Οικονομίας και Ανάπτυξης Οικονομικών 


ΑΛΕΞΑΝΔΡΟΣ ΧΑΡΙΤΣΗΣ 


ΓΕΩΡΓΙΟΣ ΧΟΥΛΙΑΡΑΚΗΣ 

